Document ID: 32004R1355

ΚΑΝΟΝΙΣΜΌΣ (ΕΚ) αριθ. 1355/2004 ΤΗΣ EΠΙΤΡΟΠΉΣ
της 26ης Ιουλίου 2004
για καθορισμό του βαθμού στον οποίο είναι δυνατό να γίνουν αποδεκτές οι αιτήσεις πιστοποιητικών εισαγωγής που έχουν υποβληθεί τον Ιούλιο του 2004 για ζωντανά βοοειδή βάρους 80 έως 300 χιλιόγραμμα, στο πλαίσιο μιας δασμολογικής ποσόστωσης η οποία προβλέπεται από τον κανονισμό (ΕΚ) αριθ. 1204/2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος (1),
τον κανονισμό (ΕΚ) αριθ. 1204/2004 της Επιτροπής, της 29ης Ιουνίου 2004, σχετικά με το άνοιγμα και τον τρόπο διαχείρισης δασμολογικής ποσόστωσης για ζωντανά βοοειδή βάρους 80 έως 300 χιλιογράμμων και καταγωγής Βουλγαρίας ή Ρουμανίας από την 1η Ιουλίου 2004 έως τις 30 Ιουνίου 2005 (2), και ιδίως το άρθρο 4 παράγραφος 2,
Εκτιμώντας τα ακόλουθα:
(1)
Στο άρθρο 1 παράγραφος 3 στοιχείο α) του κανονισμού (ΕΚ) αριθ. 1204/2004 ορίζεται ο αριθμός των ζωντανών βοοειδών, βάρους από 80 έως 300 χιλιόγραμμα, καταγωγής Βουλγαρίας ή Ρουμανίας τα οποία είναι δυνατόν να εισαχθούν για την περίοδο από την 1η Ιουλίου έως τις 31 Δεκεμβρίου 2004.
(2)
Οι ποσότητες για τις οποίες έχουν ζητηθεί πιστοποιητικά εισαγωγής για τον Ιούλιο του 2004 υπερβαίνουν τις διαθέσιμες ποσότητες. Δυνάμει του άρθρου 4 παράγραφος 2 του κανονισμού (ΕΚ) αριθ. 1204/2004, πρέπει, κατά συνέπεια, να καθοριστεί ένα ενιαίο ποσοστό μείωσης των αιτουμένων ποσοτήτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε αίτηση πιστοποιητικών εισαγωγής που υποβάλλεται σύμφωνα με το άρθρο 3 παράγραφος 3 του κανονισμού (ΕΚ) αριθ. 1204/2004, ικανοποιείται μέχρι ποσοστού 3,1833 % της ζητούμενης ποσότητας.
Άρθρο 2
Ο παρών κανονισμός αρχίζει να ισχύει στις 27 Ιουλίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουλίου 2004.

Labels: 3
18
6